钦定古今图书集成/理学汇编/文学典/第259卷 > 《徐师曾文体明辩》 > 《题钱氏铁券卷洪武二年奉旨征至谨身殿观之》林弼
## 钦定古今图书集成/理学汇编/文学典/第259卷 > 《徐师曾文体明辩》 > 《题钱氏铁券卷洪武二年奉旨征至谨身殿观之》林弼

刚风吹地九土裂，仙李根拔孙枝折。白马不饮浊河
血，罗平妖鸟啼未歇。〈朱自省有赋〉斗牛万丈腾紫光，炯炯
馀彩辉太阳。锦湖泚笔写露布，石室剖券分天章。金
为臣心铁臣节，臣身吴越心魏阙。共悲群盗窃神器，
犹喜诸孙存故物。黄金楼阁高倚天，宝气白日浮云
烟。电光忽开天为笑，摩挲铜狄千百年。君看钱塘铁
作箭，潮头东去江如练。箭铁未销券未磨，带砺河山
当复见。